যদি কেউ জীবিত ব্যক্তিদের বিষয়ে লিখিত প্রবন্ধটি যে সম্পুর্ন নিরপেক্ষভাবে এবং উচ্চমানের নির্ভরযোগ্য উৎসের উপর ভিত্তি করে লেখা হয়েছে তা প্রমাণ করতে চায়, তাহলে বিতর্কিত প্রবন্ধটি বজায় রাখা, পুনরুদ্ধার বা পুনর্বহাল করার দ্বায়িত্ব তাকে স্বেচ্ছায় ব্যক্তিগতভাবে নিতে হবে। বিএলপি (BLP) আপত্তির কারণে জীবিত ব্যক্তিদের উপর কোন প্রবন্ধ মুছে ফেলা হলে যখন কোন সম্পাদক উপর্যুক্ত লেখাটি পুনরায় যোগ করতে, পুনরুদ্ধার করতে বা পুনর্বহাল করতে চান তখন তাকে নিশ্চিত করতে হবে যে এটি উইকিপিডিয়ার বিষয়বস্তু নীতিগুলির সাথে সামঞ্জস্যপূর্ণ। উল্লেখযোগ্য পরিবর্তন ছাড়া এটি পুনরুদ্ধার করা হলে অবশ্যই তা ঐক্যমতের ভিত্তিতে করতে হবে এবং সম্ভব হলে মুছে ফেলা বিতর্কিত বিষয়গুলি নিয়ে প্রথমে প্রশাসকদের সঙ্গে আলোচনা করা উচিত। সংশোধিত কোন প্রবন্ধ বিষয়ক প্রত্যেকটি সমস্যার সমাধান সতন্ত্রভাবে করা উচিত।